《酹江月 次李寿卿侍西轩先生九日赏菊》
元代·蒲道源

暮秋天气，似堪悲、还有一般堪悦。憔悴黄花风露底，香韵自能招客。手当红牙，觞飞急羽，且为酬佳节。龙山依旧，不知谁是豪杰。我爱隐士风流，就开三径，欲往无能得。万事会须论一醉，非我非人非物。座上狂歌，尊前起舞，待向醒时说。傲霜枝在，莫教空老寒色。

作者简介：蒲道源（1260～1336），元代散曲家，诗人，字得之，号顺斋。世居眉州青神县（今属四川省），后徙居兴元南郑（今属陕西省）。初为郡学正，皇庆二年（一三一三）征为翰林编修，进应奉，迁国子博士，延祐七年（一三二〇）辞归。年七十被召为陕西儒学提举，不赴。著有《闲居丛稿》。他所著的《闲居丛稿》，平实显易，有承平之风。